Indicatif futurrece

L’ indicatif futurrece ou futeur di l' indicatif, c' est on tins d' codjowaedje ki mostere ene accion ki s' pasrè dins l' avni.

 Etcherpintaedje 
On prind l' bodje do viebe, on radjoute ene ristitchete -r- (ki c' est li halcrosse R di l' infinitif del prumire troke (tchanter). Pu adon, li cawete di codjowaedje di tchaeke djin.

Årvier do prezint et d' l' imparfwait, les cawetes di codjowaedjes sont les minmes po les cénk trokes di viebe. Po les atôtchîs, i s' adjixh del cawete do viebe «awè» (cawete di codjowaedje -oz). Ci piceure la si rescontere dins tos les ôtes lingaedjes romans.Thierry Dumont, rimarke dedja metowe so les tåvleas d' codjowadje di l' Aberteke.

 Codjowaedje des cénk trokes di viebes å futeur 
Les cénk trokes di viebes si codjowèt cåzu del minme façon a l’ indicatif futurrece

+ Codjowas Prono d' djin  Prumire troke(bouter)  Deujhinme troke(magnî)  Troejhinme troke(tcheryî)  Cwatrinme troke(fini)  Cénkinme troke(mete) dji  boutrè  magnrè  tchereyrè  finirè / finixhrè  metrè vos (singulî) boutroz  magnroz  tchereyroz  finiroz / finixhroz  metroz ti / to  boutrès  magnrès  tchereyrès  finirès / finixhrès  metrès i / ele (singulî) boutrè  magnrè  tchereyrè  finirè / finixhrè  metrè nos / dji	 boutrans  magnrans  tchereyrans  finirans / finixhrans  metrans vos (pluriyal) boutroz  magnroz  tchereyroz  finiroz / finixhroz  metroz i / ele (pluriyal) boutront  magnront  tchereyront  finiront / finixhront  metront

 Fômes coinreces 
 dju boutrê (Basse Årdene) /  djè boutré (Coûtchant walon)
 ti + i / ele (singulî) : come li prumire djin, coinreçmint
 nos : nos boutrons (Coûtchant walon)
 vos : vos broutrez (Walon do Levant)
 i / ele (pluriyal) : i boutrant (payis d' Bastogne)Scoles di Bive, 16 d' octôbe 2012


 Luçons sol futeur (et l' condicioneu)  
 Prumire luçon (trokes di viebes 1 a 3)
 Deujhinme luçon (trokes di viebes 4 & 5)

 Sourdants 

Categoreye:Tins d' codjowaedje